Watch The Woman in Black Online Free - Putlocker
Keywords:123movies 123movies4u fmovies Free gomovies gostream losmovie movie4k movietv primewire putlockers putlockertv seehd seehd.info shockshare solarmovie The Woman in Black Online Watch The Woman in Black watch32 yesmovie
The romantic vagrant, Moldovian Mihai Adam goes to Spain to be enlisted as volunteer fighter against the Franco regime. Kouga-munisipaliteit skors drie | News24
Kouga-munisipaliteit skors drie
=Die voetpad deur fynbos na die kloof waar Koffiedrinker lê. Foto: mariska spoormaker
’n Munisipale direkteur en nog twee amptenare van die Kouga-munisipaliteit is geskors.
Mfundo Sobele, munisipale woordvoerder, het Dinsdag bevestig Thobeka Tom, direkteur van administrasie, monitering en evaluering, Marius Gysman en Bradley Faulkner is geskors.
Sobele wou egter nie enige redes verskaf vir die skorsing nie.
“As ’n reël en ’n saak van beginsel kan ek nie die besonderhede óf meriete van só ’n saak bekend maak nie aangesien dit die werkgewer en die betrokke werknemers kan benadeel,” het Sobele gesê. Hy wou ook nie bevestig of die skorsing verband hou met ’n grondtransaksie met een van die grootste werkverskaffers in Kouga wat nou betwis word nie.
Die Burger het by ’n betroubare bron verneem die amptenare word glo betrek by ’n transaksie waarin munisipale grond na bewering onregmatig en teen ’n verlaagde prys aan Woodlands Dairy in Humansdorp verkoop sou word. Dit is onbekend of die erf voorheen as te koop geadverteer is, maar volgens die bron is die erf onlangs ontbos.
By navraag het Lex Gutsche, voorsitter en uitvoerende hoof van Woodlands Dairy,gesê hy kan geen kommentaar op die optrede van die munisipale amptenare lewer nie. “Ons het egter ’n heeltemal wettig ondertekende verkoopsooreenkoms, wat die munisipaliteit nou betwis,” het Gutsche gesê.
Regstappe is deur Gutsche gedoen om die munisipaliteit deur die hof te probeer dwing om die grond aan Woodlands Dairy oor te dra. “Die saak is tans nog in die hof, en ek kan dus nie verdere kommentaar lewer nie,” het hy gesê.
Die Burger het ook verneem Sidney Fadi, munisipale bestuurder van die Kouga-munisipaliteit, se betrokkenheid by die verkoop van die betrokke erf is onder die soeklig. Maar Sobele het gesê die munisipaliteit het tans geen saak teen Fadi nie en ook geen rede om te glo dat daar enige saak sal wees nie.